|  |  |
| --- | --- |
| Logo_1 | **TURISTIČNO DRUŠTVO VURBERK**  **Vurberk 85, 2241 Spodnji Duplek, tel. 02/681 01 05**  **e-mail: td-vurberk@siol.net**  [www.vurberk.si](http://www.vurberk.si/) |

**Turistično društvo Vurberk**

**v sodelovanju z Občino Duplek in glasbeno agencijo GERŽINA VIDEOTON Maribor**

**razpisuje**

**JAVNI NATEČAJ**

**za sodelovanje na**

**26. festivalu narodno-zabavne glasbe Slovenije vokalno-instrumentalnih skupin z diatonično harmoniko ter dvo- in večglasnim petjem VURBERK 2017,**

**ki bo v soboto, 17. junija 2017, na grajskem dvorišču na Vurberku.**

Na festivalu lahko sodelujejo ansambli iz Slovenije in zamejstva, ki gojijo to glasbeno zvrst in imajo sestav, kot je naveden v naslovu razpisa, in so člani starejši od 15 let. Vsak ansambel oziroma avtor lahko na razpisu sodeluje z več skladbami, ki ne smejo biti daljše od 3 minut in 30 sekund, na festivalu pa vsak ansambel z dvema skladbama, ki še nista bili javno predvajani ali posneti, in z neobjavljenim besedilom. Skladbe je treba poslati kot demoposnetek (CD) ali dokončen posnetek (lahko pošljete tudi note v treh izvodih z označeno harmonijo, tempom in besedilom, z navedbo avtorja).

**Za prijavljene ansamble bo 7. maja 2017 organiziran javni izbor v Podnanosu**. Izvedbo bo ocenjevala posebna strokovna komisija, ki bo odločila, ali ansambel izpolnjuje pogoje za nastop na festivalu.

**Izbrani ansambli s sprejetimi skladbami ne morejo odpovedati sodelovanja!**

S sodelovanjem na razpisu ansambli in avtorji soglašajo, da se njihova dela snemajo za radijski in televizijski program, predvajajo in izdajo na nosilcih zvoka ali slike oziroma da sodelujejo na festivalu v skladu s pravili festivala. Izvedbo, skladbe in besedila bodo na festivalu ocenjevale strokovne komisije, ki jih imenuje organizator, komisija glasbenih urednikov slovenskih radijskih postaj in občinstvo.

**Na 26. festivalu narodno-zabavne glasbe Slovenije VURBERK 2017 bodo podeljene:**

**NAGRADE STROKOVNE KOMISIJE:**

* **za izvedbo (ansamblu): plaketa Lojzeta Slaka**
* **za besedilo (avtorju): 1. denarna nagrada in plaketa, 2. plaketa in 3. plaketa**
* **za najboljšo skladbo (avtorjem in ansamblu) po izboru radijskih postaj Slovenije:**

**denarna nagrada in plaketa**

* **za najboljšo večglasno vokalno izvedbo:**

**plaketa Jožeta Šifrarja (ansambel lahko to nagrado prejme samo enkrat)**

**NAGRADA OBČINSTVA (ansamblu):**

* **plaketa**

**GLAVNE NAGRADE FESTIVALA**

**(seštevek ocen strokovne komisije, komisije radijskih postaj in glasov občinstva):**

**1. nagrada: zlati zmaj**

**2. nagrada: srebrni zmaj**

**3. nagrada: bronasti zmaj**

Ansambli, ki želijo sodelovati na festivalu, se morajo pisno prijaviti **najkasneje do ponedeljka, 27. februarja 2017,** na naslov: **Turistično društvo Vurberk, Vurberk 85, 2241 Sp. Duplek,** s pripisom **Za festival.**

Dodatne informacije so vam na voljo pri agenciji **GERŽINA VIDEOTON, e-mail:** [gerzina.videoton@gmail.com](mailto:gerzina.videoton@gmail.com)(tel. 02/300 12 40 in 041/616 603). K prijavi morate priložiti izpolnjen obrazec z vsemi zahtevanimi podatki (ime in priimek, naslov, telefonska številka) in podpisom vodje ansambla.

O izbiri bodo prijavljeni ansambli obveščeni pisno.

***„26. festival narodno-zabavne glasbe Slovenije Vurberk 2017“***